Document ID: 31995L0006

Direktiva Komisije 95/6/ES
z dne 20. marca 1995
o spremembi prilog I in II k Direktivi Sveta 66/402/EGS o trženju semena žit
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 66/402/EGS z dne 14. junija 1966 o trženju semena žit [1], kakor je bila nazadnje spremenjena z Direktivo Komisije 93/2/EGS [2], in zlasti člena 21a Direktive,
ker so hibridi rži vključeni v področje uporabe Direktive 66/402/EGS, vendar direktiva ne določa pogojev, ki jih morata izpolnjevati posevek in seme hibridov rži;
ker je bila za določitev teh pogojev sprejeta Odločba Komisije 89/374/EGS z dne 2. junija 1989 o organizaciji začasnega poskusa po Direktivi Sveta 66/402/EGS o trženju semena žit, da se določi pogoje, ki jih morata izpolnjevati posevek in seme hibridov rži [3], kakor je bila spremenjena z Odločbo 92/520/EGS [4];
ker je bil ta poskus zaključen 30. junija 1994;
ker se na podlagi rezultatov tega poskusa lahko določi pogoje, ki jih morata izpolnjevati posevek in seme hibridov rži in je treba Prilogo I in II k Direktivi 66/402/EGS ustrezno spremeniti;
ker so ukrepi, predvideni v tej direktivi, skladni z mnenjem Stalnega odbora za razmnoževalni material za poljedelstvo, vrtnarstvo in gozdarstvo,
SPREJELA NASLEDNJO DIREKTIVO:
Člen 1
Prilogi I in II k Direktivi 66/402/EGS se spremenita, kot je določeno v Prilogi k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najkasneje do 30. junija 1995. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice sporočijo Komisiji besedilo temeljnih določb nacionalnih predpisov, sprejetih na področju, ki ga ureja ta direktiva.
Člen 3
Ta direktiva začne veljati dvajseti dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 20. marca 1995

Labels: 3
17
6